Discussió:Fideuada

message: Per si no ho sabieu la fideuà es del Grau, no de Gandia. Va ser inventada per accident per uns mariners que oblidaren agafar l'arròs per al dinar i com només tenien fideus van fer el plat amb ells.
Grauereta.

message: El DIEC2 i el GDLC només posen fideuada. El repertori de l'AVL posa fideuà però redirigit cap a fideuada. En tot cas fideuada és l'única ortografia admissible segons l'IEC (que té més competència normativa que l'AVL) i doncs hauria d'ésser la forma emprada en aqueste article. La clau de lectura -ada = ['a] és clara i coneguda en valencià.--Aubadaurada 01:39, 27 ago 2007 (CEST)
replies: text: La paraula correcta és "fideuada", si hom busca la paraula "fideuà" al diccionari de l'AVL, podrà vore que es tracta d'un sinònim col·loquial, ço és, fer-la servir en un text no col·loquial com és una enciclopèdia seria un erro de registre. En quant a això que l'IEC té més competència normativa que l'AVL no és correcte, l'IEC té competència normativa allà on és oficial i el mateix passa amb l'AVL que, de fet, acaba sent una versió ampliada de la gramàtica i lèxic de l'IEC d'abans del 2017. Concretament a la Viquipèdia ambdós acadèmies tenen la mateixa competència normativa. Tenienteramires (discussió)
----
Hi estic totalment d'acord. L'article hauria de ser "Fideuada (fideuà)".
--Tretdis 19:32, 24 gen 2008 (CET)

text: Doncs no. O un nom o l'altre, pero no es posen mai parentesis si no es per "desambiguar", que no es el cas. Deixo el nom en "fideuada", i una redireccio des de "fideuà". Obviament, cal citar els 2 noms a l'article. Xevi (discussió) 19:48, 24 gen 2008 (CET)

text: A part d'aixo, la recepta al final no hi hauria de ser. La viquipedia no conte receptes. Caldria traslladar-la a un altre projecte, si a algu li interessa. Xevi (discussió) 19:50, 24 gen 2008 (CET)
replies: text: :D'acord amb en Xevi. Aquí només hi hauria d'haver un resum de la recepta perquè s'entengui en què consisteix.--Pere prlpz (discussió) 21:32, 24 gen 2008 (CET)
replies: text: ::Doncs esborro la recepta, i la deixo aqui sota per si algu la vol aprofitar epr algun altre projecte. Tambe aniria be una referencia sobre l'origen del plat. Xevi (discussió) 22:45, 24 gen 2008 (CET)
----------
Ingredients per a quatre racions:
* 200 g fideus del número 3.
* 8 gambes.
* 8 cigales fresques.
* 200 g de rap.
* 1 cullerada de pebre roig.
* 1/2 ceba.
* 1 dent d'all.
* 200 g de tomàquet madur.
* 5 centilitres d'oli d'oliva verge extra i sal.
* Uns fils de safrà
* Brou de peix (doble que de fideus).
Posar una paella a foc lent amb l'oli i la mitja ceba pelada i picada finament, deixant fins que comence a prendre color. En aquell moment s'agreguen les dents d'all, que estaran picades i tres minuts després, el tomàquet pelat i picat també finament. Salar el conjunt i deixar fer pausadament vint minuts. Transcorregut aquell temps, s'agreguen els fideus, que ofegarem un minut. A continuació, pujar a foc viu, abocar el brou de peix bullint, el safrà, el pebre roig i la sal. A mitja cocció, que dependrà del tipus de pasta, incorporar els escamarlans, les cloïsses i el rap en trossos, que no han de bullir tots ells, més de quatre minuts. La fideuada ha de quedar sempre humida, no mullada ni fent sopicaldo, ja que estem fent una paella però de pasta i no un guisat o estofat, en tot cas ha de quedar sempre el plat tacat per l'oli i salsa.
 Traslladat a b:Receptes de cuina/Fideuada.--Pere prlpz (discussió) 00:28, 25 gen 2008 (CET)
thread_title: Ortografia